**ΘΕΛΟΥΜΕ ΕΙΡΗΝΗ ΚΑΙ ΟΧΙ ΠΟΛΕΜΟ**

**Καλημέρα σε όλες κι όλους.**

**Σήμερα εμείς τα πρωτάκια θα σας παρουσιάσουμε ένα δικό μας μικρό θεατρικό δρώμενο που το ετοιμάσαμε για σας.**

**Να σας πούμε δηλαδή τι έγινε παλιά σε μια άλλη εποχή που ο μικρός ελληνικός λαός πολέμησε για την ελευθερία, την ανεξαρτησία και την ειρήνη.**

**Πάρτε τις θέσεις σας παιδιά να μιλήσουμε δυνατά γιατί θέλουμε Ειρήνη κι όχι πόλεμο ξανά.**

* **Τι χρώμα έχει η ειρήνη;**
* **Η ειρήνη έχει χρώμα κόκκινο;**
* **Η ειρήνη έχει χρώμα πράσινο;**
* **Η ειρήνη έχει χρώμα κίτρινο;**
* **Η ειρήνη έχει χρώμα μοβ;**
* **Η ειρήνη έχει χρώμα γαλάζιο;**
* **Η ειρήνη έχει χρώμα λευκό;**
* **Η ειρήνη έχει χρώμα ροζ;**
* **Η ειρήνη έχει χρώμα άσπρο;**
* **Η ειρήνη έχει χρώμα λαχανί;**
* **Καλέ η ειρήνη έχει όλα τα χρώματα του κόσμου!**

**Πάμε στα πιο δύσκολα τώρα… Ο πόλεμος τι χρώμα έχει;**

* **Ο πόλεμος έχει χρώμα μαύρο.**
* **Ο πόλεμος έχει χρώμα γκρι.**
* **Ο πόλεμος δεν έχει χρώμα.**
* **Ο πόλεμος έχει χρώμα που μοιάζει με αίμα.**
* **Ο πόλεμος έχει χρώμα καφέ όπως το χώμα που σκάει η βόμβα ή ο πύραυλος.**
* **Ο πόλεμος έχει χρώμα πράσινο χακί όπως η στολή που φοράει ο στρατιώτης.**

**Παιδιά πώς μυρίζει η ειρήνη;**

* **Η ειρήνη μυρίζει σαν τη μαμά.**
* **Η ειρήνη μυρίζει σαν άρωμα ακριβό ή φτηνό.**
* **Η ειρήνη μυρίζει σαν τα ανθισμένα λουλούδια που μοσχοβολάνε.**
* **Η ειρήνη μυρίζει σαν ζεστό φαγητό μαγειρεμένο με χαρά.**
* **Η ειρήνη μυρίζει σαν δάσος γεμάτο όμορφα δέντρα.**
* **Η ειρήνη μυρίζει σαν την άνοιξη.**
* **Η ειρήνη μυρίζει σαν λιβάδι γεμάτο παπαρούνες.**
* **Η ειρήνη μυρίζει σαν ολάνθιστος κήπος.**

**Τι λέτε τώρα να πούμε πως μυρίζει ο πόλεμος;**

* **Ο πόλεμος μυρίζει μπαρούτι.**
* **Ο πόλεμος μυρίζει φωτιά.**
* **Ο πόλεμος μυρίζει αίμα.**
* **Ο πόλεμος μυρίζει κακία.**
* **Ο πόλεμος μυρίζει κέρδη.**
* **Ο πόλεμος μυρίζει συμφέροντα.**
* **Ο πόλεμος μυρίζει σαν καπνός.**
* **Ο πόλεμος μυρίζει θάνατο.**

**Τι φοράει η ειρήνη;**

* **Η ειρήνη φοράει γυαλιστερά ρούχα.**
* **Η ειρήνη φοράει χρωματιστό φουστάνι.**
* **Η ειρήνη φοράει φανταχτερό καπέλο.**
* **Η ειρήνη φοράει μπλούζα με πούπουλα.**
* **Η ειρήνη φοράει λουλουδένιο στεφάνι.**
* **Η ειρήνη φοράει τα καθαρά της ρούχα.**

**Άντε τώρα πάμε πάλι στον πόλεμο. Ο πόλεμος τι λέτε ότι φοράει;**

* **Ο πόλεμος φοράει τρομακτικές μάσκες.**
* **Ο πόλεμος φοράει κράνος βαρύ.**
* **Ο πόλεμος φοράει στολή μουτζουρωμένη.**
* **Ο πόλεμος φοράει όπλα που σκοτώνουν.**

**Παιδιά να πούμε και τι νιώθουμε στην ειρήνη;**

* **Όταν έχουμε ειρήνη νιώθουμε πολλά καλά, θα σας πούμε γρήγορα γρήγορα μερικά.**
* **Ελευθερία, φιλία, αγάπη, αλληλεγγύη, αλληλοβοήθεια, κατανόηση, συμπάθεια, θάρρος, ελπίδα, ευτυχία, αισιοδοξία, χαρά, ανθρωπιά, εμπιστοσύνη, πίστη , σεβασμό, σκέψη, νοιάξιμο, γνώμη, επιθυμία, στοργή, γέλιο.**

**Όλα αυτά γεμίζουν τις ψυχές μας με την ειρήνη.**

**Τώρα κάπως δε νιώθω καλά. Σύννεφα πολέμου πλακώσαν από πάνω μας.**

**Όταν γίνεται πόλεμος νιώθουμε**

* **Οργή**
* **Θυμό**
* **Κούραση**
* **Αγωνία**
* **Πανικό**
* **Δυσκολία**
* **Λύπη**
* **Δυστυχία**
* **Ντροπή**
* **Απελπισία**
* **Οδύνη**
* **Πόνο**
* **Φόβο**
* **Τρόμο**
* **Βία**
* **Κλάμα**
* **Φοβία**
* **Συγκίνηση**
* **Στενοχώρια**
* **Κραυγή**

**Καλά όλα αυτά που μας είπατε παιδιά αλλά σήμερα γιατί κάνουμε γιορτή για τον πόλεμο του 1821;**

**Γιορτάζεται ο πόλεμος;**

**Καλέ κάτσε να σου πω και να σας πω.**

**Η γιορτή μας σήμερα γίνεται για να τιμήσουμε τους αγωνιστές της Ελληνικής Επανάστασης του 1821.**

**Αυτοί, οι αγωνιστές και οι αγωνίστριες πολέμησαν για**

* **Ελευθερίαααααα**
* **Ανεξαρτησίαααα**
* **Αυτοδιάθεσηηηη**
* **Ειρήνηηηηηηηηη**
* **Δημοκρατίααααα**
* **Αλληλεγγύηηηηηη**
* **Αγάπηηηηηηηηηη**

**Ποιες ηρωίδες και ποιους ήρωες τιμάμε ;**

**Ακούστε τώρα να μάθετε μεγάλοι και παιδιά.**

**Κάποιοι φίλοι κάναν μια εταιρία.**

**Τι λες μωρέ;**

**Αυτοί μπορεί να ήταν φίλοι αλλά φτιάξαν μια οργάνωση που την ονόμασαν Φιλική Εταιρεία. Για να προετοιμάσουν την Ελληνική Επανάσταση για να λευτερωθούν οι Έλληνες από την Οθωμανική Αυτοκρατορία. Ήταν ο Ξάνθος, ο Σκουφάς και ο Τσακάλωφ.**

**Μετά κάναν αρχηγό της Εταιρείας τον Αλέξανδρο Υψηλάντη.**

**Μετά κάπου στην Πελοπόννησο ορκίστηκαν να πολεμήσουν για τη λευτεριά**

**Ο Πετρόμπεης Μαυρομιχάλης**

**Ο Θεόδωρος Κολοκοτρώνης**

* **Καλά θα μας τα πουν αναλυτικά τα παιδιά της Στ΄**
* **Πείτε τώρα τα ονόματα γρήγορα και καθαρά.**

**Ο Κίτσος ο Τζαβέλας**

**Ο Γεώργιος Καραϊσκάκης**

**Ο Παλαιών Πατρών Γερμανός**

**Ο Μάρκος Μπότσαρης**

**Ο Κωνσταντίνος Κανάρης**

**Ο Οδυσσέας Ανδρούτσος**

**Ο Ιωάννης ο Μακρυγιάννης**

**Ο Ρήγας Φεραίος ή Βελεστινλής**

**Ο Ανδρέας Μιαούλης**

**Ο Παπαφλέσσας**

**Ο Διονύσιος Σολωμός (ο εθνικός μας ποιητής)**

**Ο Ιωάννης Καποδίστριας ( ο πρώτος κυβερνήτης της Ελλάδας)**

**Η Μπουμπουλίνα**

**Η Μαντώ Μαυρογένους**

**Ο Αθανάσιος Διάκος**

**Μα είναι τόσοι πολλοί…**

**Εμείς τα πρωτάκια σας καλωσορίζουμε στη γιορτή που πρέπει να δείτε με μεγάλη προσοχή. Χειροκρότημα δυνατό και στόμα κλειστό…**

**Πάμε παιδιά….**

**Άντα Παραφόρου**

**Ελένη Ζάχου**